Igranje Pasijansa
Koristite miša da pomerate karte. Kliknite na kartu i počnite da je pomerate. Otpustite dugme miša da biste ispustili kartu.
Takođe, možete pomerati kartu jednim klikom na nju da biste je podigli i ponovnim klikom da biste je spustili. Za ovaj način pomeranja karata, odaberite Upravljanje Kliknite za potez. Ovo može biti brže od prevlačenja i lakše za vašu ruku jer ne morate da držite dugme miša dok prevlačite kartu, ali je nezgodno ukoliko se niste već navikli.
Ako se karta može pomeriti na „temelj(e)“, ne morate je prevlačiti. Možete kliknuti duplim klikom i ona će se premestiti. Ako se niz karata može pomeriti na „temelj“, u opštem slučaju možete pomeriti ceo niz u jednom potezu.
Dupli klik na kartu će je premestiti na „temelj“ ako je to moguće. Ovo je korisno kada treba premestiti veliki broj karata na kraju uspešne igre.
U igrama koje imaju gomilu, nju možete ponovo podeliti klikom na prazan prostor gde je gomila stajala. Primetite da neke igre dozvoljavaju samo ograničen broj ponovnih deljenja. Pratite poruku Broj preostalih deljenja na dnu prozora.
Korisno je znati da desni klik na kartu koja se vidi, ali je delimično prekrivena drugom kartom prikazuje tu kartu celu, kako bi je bolje videli.
Neke igre imaju opcije da promenite način igranja. Na primer, Klondajk se može igrati deljenjem jedne karte ili deljenjem po tri karte. U ovakvim igrama postoji odvojen meni sa imenom igre. Pravila igre možete promeniti samo na početku igre — ovaj meni će biti onemogućen za vreme igre.
Statistike vaših igrara se dostupne izborom podmenija Statistike iz menija Igra. Samo one igre u kojima stvarno počnete da pomerate karte se računaju. Statistike su date radi vašeg užitka, postoje brojni načini da varate i nema smisla porediti statistike.